ก็มาดิค้าบ โมโมทาโร่ ห้าวเป้ง ได้ครูมวยไทยช่วยแก้ทาง เลิศศิลา
นักชกแดนอาทิตย์อุทัย โมโมทาโร่ ได้ครูมวยไทยมากฝีมือ เค ลูกพระบาท สอนวิธีแก้ทางมวย เลิศศิลา ภูเก็ตท็อปทีม ก่อนขึ้นสังเวียนปะทะกันในศึก ONE: ROOTS OF HONOR วันศุกร์ที่ 12 เมษายนนี้ ที่ฟิลิปปินส์,วันที่ 11 เม.ย.62 ในการแข่งขันวันซูเปอร์ ซีรีส์ มวยไทย รุ่นฟลายเวต ซึ่งเจ้าของฉายา ปลาไหลใส่สเก็ต อย่าง เลิศศิลา ภูเก็ตท็อปทีม อดีตนักมวยไทยชื่อดังวัย 38 ปี จะพบกับ โมโมทาโร่ โคไฮ โคเดระ วัย 28 ปีจากแดนปลาดิบ,โดย เลิศศิลา พกดีกรีอดีตแชมป์ราชดำเนิน 3 รุ่น และแชมป์รายการไลอ้อนไฟต์ เตรียมใช้ความเก๋าและประสบการณ์ที่เหนือกว่าเอาชนะคู่ต่อสู้ ในขณะที่ โมโมทาโร่ ก็ไม่ธรรมดา เป็นถึงแชมป์ WBC มวยไทย อินเตอร์เนชั่นแนล ที่ฟอร์มกำลังสด อีกทั้งได้ครูมวยไทยมากฝีมืออย่าง เค ลูกพระบาท ถ่ายทอดวิทยายุทธให้,เมื่อได้ยินชื่อครูมวยของ โมโมทาโร่ แล้ว แฟนหมัดมวยชาวไทยคงคุ้นกันดี เพราะเป็นอดีตนักมวยไทยลูกชาย กิ่งทอง ลูกพระบาท โปรโมเตอร์ศึกวันกิ่งทอง สนามมวยเวทีราชดำเนิน ซึ่งช่วงแรกมาเป็นครูมวยไทยที่ญี่ปุ่น ต่อมาภายหลังจึงร่วมกับเพื่อนเปิดค่ายมวยเต็มรูปแบบ ชื่อว่า น.นาคสินธุ์โตเกียว ที่โตเกียวได้ราว 2 ปีแล้ว,ซึ่ง ครูเค พูดถึงลูกศิษย์ชาวญี่ปุ่นว่า โมโมทาโร่ เป็นซูเปอร์สตาร์ดาวรุ่งที่มีแฟนคลับชาวญี่ปุ่นติดตามจำนวนมาก เพราะนอกจากหน้าตาดีแล้ว ฝีมือก็ดีด้วย เขาเป็นลูกศิษย์ของผมและเป็นคนมีความตั้งใจมาก แม้ไฟต์นี้เขาจะเป็นรองเรื่องประสบการณ์ แต่ส่วนความไวและปฏิภาณไหวพริบ ผมคิดว่าพอๆ กัน,ยอมรับว่า เลิศศิลา ยิ่งแก่ยิ่งเก่ง นักมวยรุ่นเดียวกันเลิกไปนานแล้ว ผมเป็นครูมีหน้าที่ถ่ายทอดวิชาความรู้ให้ลูกศิษย์ เลิศศิลา แพ้มวยทรงไหนจึงต้องศึกษา แล้วเอามาสอนให้ โมโมทาโร่ สำหรับบนเวทีผมคาดเดาว่า ถ้า เลิศศิลา ไม่แผ่วปลาย ยังไงก็ดีกว่า โมโมทาโร่ แต่ถ้าไม่เป็นอย่างนั้นก็อาจถึงเวลาของคลื่นลูกใหม่แล้ว,ไปร่วมพิสูจน์กันว่า คลื่นลูกเก่า จะใช้ความเก๋าเอาชนะ คลื่นลูกใหม่ ได้หรือใหม่ วันศุกร์ที่ 12 เมษายนนี้รู้แน่ แฟนหมัดมวยชาวไทยสามารถรับชมการแข่งขันได้ทางแอปพลิเคชัน ONE Super App หรือทางเฟซบุ๊ก ONE Championship ตั้งแต่เวลา 17.00 น. เป็นต้นไป และทางไทยรัฐทีวี ช่อง 32.
นักชกแดนอาทิตย์อุทัย โมโมทาโร่ ได้ครูมวยไทยมากฝีมือ เค ลูกพระบาท สอนวิธีแก้ทางมวย เลิศศิลา ภูเก็ตท็อปทีม ก่อนขึ้นสังเวียนปะทะกันในศึก ONE: ROOTS OF HONOR 
วัน แชมเปียนชิพ,วันซูเปอร์ ซีรีส์ มวยไทย,เลิศศิลา ภูเก็ตท็อปทีม,โมโมทาโร่,เค ลูกพระบาท